หุ้นปิดเช้าบวก0.29จุด
ดัชนีหุ้นปิดเช้าวันนี้ ทรงตัวจากวานนี้ที่ 819.90 จุด โดยปรับขึ้นเล็กน้อยเพียง 0.29 จุดหรือ 0.04%ด้วยมูลค่าการซื่อขายเบาบางที่ 12,383 ล้านบาท โดยดัชนีผันผวนตลอดเช้าเมื่อมีแรงเข้ามาซื้อก็มีแรงขายทำกำไรโดยดัชนีขึ้นไปสูงสุด 823.44 จุดและต่ำสุด 816.23 จุด
13 ก.ค. 2553

ดัชนีหุ้นปิดเช้าวันนี้ ทรงตัวจากวานนี้ที่ 819.90 จุด โดยปรับขึ้นเล็กน้อยเพียง 0.29 จุดหรือ 0.04%ด้วยมูลค่าการซื่อขายเบาบางที่ 12,383 ล้านบาท โดยดัชนีผันผวนตลอดเช้าเมื่อมีแรงเข้ามาซื้อก็มีแรงขายทำกำไรโดยดัชนีขึ้นไปสูงสุด 823.44 จุดและต่ำสุด 816.23 จุด
แนวโน้มตลาดวันนี้ นักวิเคราะห์บริษัทหลักทรัพย์(บล.)ฟิลลิป(ประเทศไทย)ประมาณการว่า แรงเก็งกำไรระยะสั้นระหว่างวันทำให้ดัชนีขยับไปได้ไม่ไกล ภาพรวมยังผันผวนในกรอบแคบ การปรับขึ้นของดัชนีมักตามมาด้วยแรงขายทำกำไรระยะสั้น ทำให้ไม่สามารถทะลุจุดสูงสุดเดิม 826 จุดไปได้เพราะความกังวลในการฟื้นตัวของเศรษฐกิจโลก
อย่างไรก็ตามเชื่อว่ายังผันผวนในบรรยากาศเชิงบวกได้ต่อ และพบการเก็งกำไรระหว่างวันมากขึ้นโดยเฉพาะในส่วนของหุ้นที่คาดว่าผลประกอบการไตรมาส2จะออกมาสดใส หรือปันผลระหว่างกาลในเกณฑ์ดี 
แต่ราคาน้ำมันดิบไนเม็กซ์ที่ดิ่งลงหนักได้เพิ่มแรงกดดันต่อหุ้นพลังงานทำให้ดัชนีขยับไปไม่ไกล ดังนั้นจึงแนะนำระยะสั้นเน้นเก็งกำไร แบบขึ้นขายลงซื้อ ในกรอบ 809-827 แนวต้าน 825-829 แนวรับ 809-802